b'\n_START_ARTICLE_\n\xc5\xbdivosrebrni termometer\n_START_PARAGRAPH_\n\xc5\xbdivosrebrni termom\xc3\xa9ter ali \xc5\xbeivosreb\xc5\x95ni toplom\xc3\xa9r je merilna priprava za dolo\xc4\x8danje temperature, katere delovanje temelji na temperaturnem raztezanju \xc5\xbeivega srebra. Sestavljen je iz steklene cevke, napolnjene z \xc5\xbeivim srebrom. Prostornina \xc5\xbeivega srebra se z nara\xc5\xa1\xc4\x8dajo\xc4\x8do temperaturo pove\xc4\x8duje. Temperaturo od\xc4\x8ditamo tako, da pogledamo, do katere oznake na cevki sega stolpec \xc5\xbeivega srebra. Zaradi natan\xc4\x8dnej\xc5\xa1ega od\xc4\x8ditavanja je na enem koncu steklene cevke bu\xc4\x8dka, ki vsebuje ve\xc4\x8dino \xc5\xbeivega srebra; raztezanje in kr\xc4\x8denje prostornine \xc5\xbeivega srebra je tako v cevki s tankim presekom sorazmerno ve\xc4\x8dje.'